እዚ መደብ ረድኤት እዚ ናይ ሓደ ግዜ ዕዮ ጥራይ ኣይነበረን . ንኽልተ ዓመትን መንፈቕን ረድኤት ተላኢኹ እዩ . ኣብቲ ግዜ እቲ ኣስታት 85 ፡000 ኣሕዋትናን ኣሓትናን ናብቶም ብውግእ ኣብ ዝዓነዋ ሃገራት ዝነበሩ ኣሕዋቶምን ኣሓቶምን ልዕሊ 300 ፡000 ኪሎ ግራም ምግብን ልዕሊ 450 ፡000 ኪሎ ግራም ክዳውንትን ልዕሊ 124 ፡000 ጽምዲ ሳእንን ልኢኾም እዮም . ኣብ ነሓሰ 1948 እዚ ዓብዪ ዕዮ ረድኤት ተዛዘመ . ኣብ 1949 ዝወጸት ግምቢ ዘብዐኛ ኸምዚ በለት ፦ " እዚ ብርግጽ ንሓድሕድና ፍቕርና ዝገለጽናሉ እዩ ነይሩ . ኵሎም ኣሕዋትና ንጐይታና ኽብሪ ኼምጽኡ ኢሎም እዚ ስጋዊ ረድኤት ንኻልኦት ናይ ሓቂ ኣምልኾኦም ኬካይዱ ኸም ዚሕግዞም ኣብ ግምት ብምእታው እዮም ነዚ ገይሮምዎ ፡ ስለዚ ንኣሕዋቶም በዚ መገዲ እዚ ኼገልግሉ ምኽኣሎም ዓብዪ መሰል ገይሮም እዮም ዚርእይዎ ።" እዚ ዕዮ ረድኤት እዚ ንየሆዋ ውዳሰ ኣምጺኡሉ ኣመንቲ ንዝዀኑ ብጾትና ረድኤት ኪረኽቡ ኣኽኢልዎም ሓድነት እቶም ኣብ ብዘላ ዓለም ዚርከቡ ኣሕዋት ከኣ ኣደልዲሉ እዩ።